Valtarkiemis

Valtarkiemis (vok. Walterkehmen, nuo 1938 m. birželio 3 d. Großwaltersdorf, 1945–1946 m. rus. Вальтеркемен, nuo 1946 m. rugsėjo 7 d. Olchovatka, rus. Ольховатка) – gyvenvietė Kaliningrado srities pietrytinėje dalyje, Gusevo rajone, 11 km į šiaurės vakarus nuo Tolminkiemio, dešiniajame Romintos krante. Nuo 2008 m. birželio 30 d. Kalininskojės kaimo gyvenvietės kaimas. Istorija Nadruvos žemės kaimo pavadinimas lietuviškos kilmės. Minimas nuo XVI a., kai priklausė Įsruties apskričiai. 1607 m. pastatyta bažnyčia. Joje lietuviškos pamaldos vyko iki 1870 m. XIX a. kaimas tapo valsčiaus centru. Sovietmečiu bažnyčioje įrengtas žemės ūkio reikmenų sandėlis. 1736–1818 m. Prūsijos karalystės Lietuvos departamento, 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Gumbinės apskrities kaimas. 1946 m. balandžio 7 d. – rugsėjo 6 d. Gumbinės rajono (Гумбинненский район), vėliau Gusevo rajono kaimas, 1947 m. birželio 17 d. – 2008 m. birželio 30 d. Lipovo apylinkės kaimas. Gyventojai Šaltiniai Nuorodos Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228. Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976. Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.